Document ID: 31989R1822

*****
ΚΑΝΟΝΙΣΜΟΣ (ΕΟΚ) αριθ. 1822/89 ΤΗΣ ΕΠΙΤΡΟΠΗΣ
της 23ης Ιουνίου 1989
για την τροποποίηση του κανονισμού (ΕΟΚ) αριθ. 3587/86 για τη θέσπιση των συντελεστών προσαρμογής που θα εφαρμόζονται στην τιμή αγοράς στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 16 παράγραφος 4,
Εκτιμώντας:
ότι ο κανονισμός (ΕΟΚ) αριθ. 3587/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2040/88 (4), καθόρισε τους συντελεστές προσαρμογής που επιτρέπουν τον υπολογισμό των τιμών στις οποίες αγοράζονται τα προϊόντα που παρουσιάζουν χαρακτηριστικά διαφορετικά από εκείνα των προϊόντων που λαμβάνονται υπόψη για τον καθορισμό των τιμών βάσεως και αγοράς·
ότι ο κανονισμός (ΕΟΚ) αριθ. 920/89 της Επιτροπής (5) καθόρισε τους κανόνες ποιότητας για τα εσπεριδοειδή, τα μήλα και τα αχλάδια· ότι πρέπει συνεπώς να προσαρμοσθούν στους κανόνες αυτούς οι διατάξεις του κανονισμού (ΕΟΚ) αριθ. 3587/86·
ότι σύμφωνα με το άρθρο 16 παράγραφος 4 του κανονισμού (ΕΟΚ) αριθ. 1035/72 οι συντελεστές προσαρμογής για τα επιτραπέζια σταφύλια καθορίζονται για τη διατήρηση ισορροπίας μεταξύ της τιμής στην οποία αγοράζεται το προϊόν στα πλαίσια του άρθρου 19 και της τιμής που επιτυγχάνει ο παραγωγός σταφυλιών στα πλαίσια της υποχρεωτικής απόσταξης των οίνων που προέρχονται από επιτραπέζια σταφύλια·
ότι η Επιτροπή Διαχειρίσεως Οπωροκηπευτικών δεν διετύπωσε γνώμη εντός της προθεσμίας που ετέθη από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3587/86 τροποποιείται ως εξής:
1. Στο παράρτημα VIII, ο κατάλογος των ποικιλιών των μεγαλοκάρπων αχλαδιών αντικαθίσταται από τον κατάλογο που εμφαίνεται στο παράρτημα Ι του παρόντος κανονισμού.
2. Στο παράρτημα IX στοιχείο β), η πρώτη περίπτωση αντικαθίσταται από το εξής κείμενο:
«- ΙΙ. 0,45»
3. Στο παράρτημα X, ο κατάλογος των ποικιλιών των μεγαλοκάρπων επιτραπεζίων μήλων αντικαθίσταται από τον κατάλογο που εμφαίνεται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιουλίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουνίου 1989.

Labels: 3
7
2
17